
В квартирата, в която аз и приятелката ми живеем под наем, в коридора има голям гардероб, с плъзгащи се врати, много тежки, с огледала на тях, стигащи от земята до тавана. Една от вратите, след като бива плъзната на мястото ѝ, явно се е откачила от горната релса и тръгва да пада. Приятелката ми я хваща навреме и я буда, избягвайки по този начин да бъде смазана. Седи така половин час докато се прибера да ѝ помогна. След като идвам и аз, и сваляме вратата на безопасно място, звънним на агенцията, от която сме го наели, казваме какво се е случило на нашия агент и той идва да провери какво е станало. Опитахме се с него оправим вратата, но не успяхме, затова ни каза, че ще се свърже с майстори, но ние ще трябва да платим, защото такива поправки били на наша отговорност. Въпросът ми е, в правото си ли са да ни карат ние да плащаме, след като ние с нищо не сме причинили повредата, а както самия агент каза “направено е явно като по домашен бит и техника”. Не носят ли някакво задължение квартирата, която ни дават под наем, да е обезопасена и да не стават такива неща при нормално ползване? В крайна сметка тази врата е изключително тежка, с огледала, и приятелката ми можеше много тежко да пострада, ако не беше реагирала навреме. Разбирам, че понякога стават повреди, при износване, при неправилно ползване, и за повече такива неща ние носим отговорността да ги поправим, но ако са ни дали нещо, което не е било направено добре и е предразполагало към инцидент, не носят ли и те някаква отговорност?


 

В квартира под наем дефектна мебел почти създава инцидент. Кой трябва да поеме отговорност?
===========================================================================================

 

Ще Ви цитирам приложимите разпоредби от Закона за задълженията и договорите относно наема. 


Чл. 230 “Ако не е уговорено друго, наемодателят е длъжен да предаде вещта в състояние, което отговаря на ползуването, за което е наета.  

Ако вещта не е предадена в надлежно състояние, наемателят може да иска поправянето и или съразмерно намаление на наемната цена или да развали договора, както и да иска обезщетение във всички случаи.  

Наемодателят не отговаря за недостатъците на наетата вещ, които наемателят е знаел или при обикновено внимание е могъл да узнае при сключването на договора, освен ако недостатъците са опасни за неговото здраве или за здравето на лицата от неговото домакинство.


Чл. 231. Дребните поправки, отнасящи се до повреди, които се дължат на обикновено употребление, като замърсяване на стени в помещенията, разяждане на кранове, на брави, запушване на комини и други такива, са за сметка на наемателя.”


Поздрави,  

адв. Николина Митова  

тел. 0898 303092


